**HÁZIREND**

Kedves Vendégünk!

Köszönjük, hogy ellátogat hozzánk! Annak érdekében, hogy Ön és minden kedves vendégünk jól érezze magát, csokorba szedtünk néhány fontos és hasznos tudnivalót. A szállás igénybevételével a vendég elolvasta, megértette és elfogadta a házirendben foglaltakat. A vendégházat magánszálláshely keretein belül működtetjük.

**Szolgáltató neve:** Borosné Mendrek Mónika

24 **órás elérhetősége:** + 36 30 365 7264

**Szálláshely címe:** 8600 Siófok, Diófás út 163.

**NTAK regisztrációs szám:** MA19003038

Érkezéskor a vendég köteles a tulajdonossal ismertetni az adatfelvételhez szükséges. Személyes adatokat és a bejelentéshez átadni a személyazonosító okmányt (Személyi igazolvány, jogosítvány, vagy útlevél.) illetve foglalásának visszaigazolását.

A Vendégek a házat csak a teljes részvételi díj és a kaució kifizetése után foglalhatják el.

Abban az esetben, ha úgy döntenek, hogy az itt tartózkodást előbb szakítják meg, nem áll módunkban a pénzt visszafizetni. A szálláshelyen és annak területén csak a bejelentett személyek tartózkodhatnak. Amennyiben a tulajdonos idegen személyt talál a házban, jogosult a bérleti szerződést felbontani a bérleti díj visszafizetése nélkül.

Siófokon az idegenforgalmi adó 550 Ft / fő / éj 18 éven felül, melyet a vendégek a szállásdíjon felül a helyszínen készpénzben tudnak megfizetni.

A szállás díját az érkezés napján kérjük a helyszínen-készpénzben/banki átutalással/szép kártyával-rendezni.

**WIFI kód**

Az Aqua Villa vendégházban egyedi kóddal ingyenesen tudnak csatlakozni a Wifi hálózathoz. A jelszót érkezéskor rendelkezésre bocsájtjuk. Kérjük, osszák meg élményeiket az @aquavillasiofok Instagram oldalán, vagy értékeljenek minket Facebook-on vagy Google-on.

**Be- és kijelentkezés**

A szállást 16:00 órától tudják elfoglalni, az elutazás napján pedig 10:00 óráig kérjük elhagyni.

Érkezés előtt 1 órával hívjanak a + 36 30 365 7264 telefonszámon.

Érkezéskor a vendégeket személyesen fogadjuk és adjuk át a házat, illetve távozáskor is személyesen köszönünk el Önöktől.

Hosszabbítás: használja ki az utolsó napot és maradjon nálunk 17:00 óráig wellness és vendégház használattal, amely foglaltság függvényében elérhető, térítés ellenében igénybe vehető szolgáltatás. Hosszabbítási igényével kérjük, forduljon hozzánk!

**Kapukulcs**

Vendégeink érkezéskor 1db kapukulcsot és 1db házkulcsot kapnak, mivel a tulajdonosok nem tartózkodnak a házban. Kérjük, a távozás napján, a ház elhagyásakor a kulcsokat hiánytalanul visszaadni szíveskedjenek! Elvesztése esetén, kulcsonként 10.000 Ft-ot, számítunk fel, mivel zárcserét hajtunk végre.

Legyenek tekintettel a környezetre, természetre és egymásra: 22:00-8:00 között tartsák be az éjszakai csendet. Tilos zenét hangosan hallgatni, hangoskodni! Élvezzék a természetet, csendet és nyugalmat!

**Dohányzás, gyertya**

Az épületben dohányozni tilos. Amennyiben dohányzik, azt az erre kijelölt helyen teheti meg.

Gyertyát, mécsest a jacuzzi peremére helyezni TILOS!

Tűz esetén először hívja a 112-es, vagy 107-es számot, majd a + 36 30 365 7264-es számot.

Poroltó készülék a garázsban és a konyha melletti tároló helyiségben található.

**Tűzrakás, bográcsozás**

Tüzet rakni a kijelölt helyen lehet a tűzvédelmi szabályok betartásával. Mielőtt elhagynák a tűzrakó helyet győződjenek meg róla, hogy a tüzet biztosan eloltották-e. Tűzifán és papíron kívül más anyagok égetése tilos. A grillsütő berendezést faszénnel és faszéngyújtó folyadékkal kérjük üzemeltetni.

**Berendezési tárgyak használata**

Kérjük, hogy a berendezési tárgyakat rendeltetés szerűén használják!

A benti berendezési és használati tárgyakat (ágy, ágynemű, matrac, TV, stb.) ne vigyék ki a kertbe.

A kültéri bútorokhoz tartozó párnákat és egyéb eszközöket esős időben és éjszakára ne hagyják a kertben vagy a teraszon. A teraszon található ládában tudják elhelyezni a nem használatos párnákat, eszközöket.

Vendégeink a házat tisztán kapják meg, távozáskor a házat kérjük olyan állapotban átadni, ahogy érkezéskor átvették. Ennek hiányában 20.000 Ft takarítási díjat számolunk fel!

A szálláshelyhez tartozó értékek, tárgyak védelme és rendeltetésszerű használata a vendég felelősségi körébe tartozik!

A tartózkodás időtartama alatt a szálláshelyen bekövetkező kárt kérjük a szállásadóval közölje. Az okozott károkért a vendég felelős melyet köteles megtéríteni a vendégház felé.

**Takarítás**

Hosszabb tartózkodás esetén a szolgáltató hetente egyszer cseréli az ágyneműt és a törölközőket. Ekkor történik meg az összes helyiség takarítása is.

**Kényelmi kiegészítők**

A villában talál hajszárítót, takarókat, törölközőket, cipőkanalat, cipőtisztítót, varrókészletet, esernyőt, vasalót, értékei megőrzésére széfet.

Tájékoztató anyagot, prospektusokat készítünk be; magyar, német és angol nyelven.

**Klíma**

A vendégház elhagyásakor az ablakokat, ajtókat kérjük bezárni és a klímát kikapcsolni.

**A Wellness részleg használatára vonatkozó szabályok**

A medencét, szaunát, jacuzzit mindenki csak saját felelősségre használhatja!!! A balesetekért felelősséget nem vállalunk!!!! A medencetérben kiskorú személyeknek felügyelet nélkül tartózkodni tilos és életveszélyes. A medence, jacuzzi használata előtt zuhanyozzanak le, sminkben, bekrémezve (naptejjel, testápolóval) ne használják, mert rontja a víz minőségét. Idegen anyagot (pl. szappant, tusfürdőt, ételt, italt) belevinni szigorúan TILOS! Amennyiben bármilyen szennyeződés miatt vizet kell cserélni, ennek megfizetése a bérlőt terheli! A medence tér fokozottan csúszásveszélyes!!!!

**Szauna**

A finn szauna önkiszolgálóan működik, amelynek használatát, bekapcsolását érkezéskor bemutatjuk. A szaunát egyéni felelősséggel használják! Vigyázzanak a csúszásveszélyre!

**Jacuzzi**

A jacuzzi vízének hőmérséklete télen-nyáron 36-38 fokos. Használat után kérjük a tetőt visszahelyezni. A jacuzzi használatát érkezéskor bemutatjuk vendégeinknek. Gyertyát, mécsest a jacuzzi peremére helyezni TILOS!

**Szemét elhelyezése**

A háztartási szemetet a konyha melletti tárolóhelyiségben található szemetesben tudják gyűjteni. Amennyiben megtelik, a teraszon található kukába helyezzék el azt. Az elhelyezett szelektív szemetest legyenek kedvesek használni!! Tiszta szemeteszsákot és szelektív gyűjtő zsákot a konyha melletti tárolóhelyiségben találnak.

**Kert**

A kertet mi gondozzuk. Kérjük, vigyázzanak a növények és a kerti bútorok épségére!

**Háziállat**

A vendégházakban háziállatokat nem tudunk fogadni, ezért a szállás területére behozni tilos! Egyedi esetekben a tulajdonossal való egyeztetést követően eltérhetünk.

**Felelősség**

A vendégházak nem rendeltetésszerű használatából, illetve a Házirend megszegéséből származó károkért (legyen szó ingóságról vagy az ingatlanban tett kárról) anyagi felelősséggel Önök felelnek. A házirend megsértése miatti szálláslemondás esetén a vendég a befizetett díjat nem kapja vissza, függetlenül a rövidített időszaktól. Vagyontárgyakért, esetleges lopásért az Aqua Villa vendégház felelősséget nem vállal. A villában és a kertben történt balesetekért felelősséget nem vállalunk!!!! A szálláshely külső területén vagyonvédelmi céllal, több biztonsági kamera működik. A villában riasztó berendezés áll rendelkezésükre. A villában található széfben elhelyezhetik értékeiket.

A tulajdonosnak jogában áll lemondani a szállást, ha a vendég nem tartja be a házirendet. Ebben az esetben a vendégnek nem áll módunkban visszafizetni az esetlegesen fennmaradó napokat. Fenntartjuk a jogot vendégkörünk megválogatására: ittas állapotú, agresszív hajlamú vendégeket nem fogadunk.

A szálláshelyen kihelyezett házirendet a szállás átvételével elfogadottnak tekintjük.

Kellemes kikapcsolódást és jó pihenést kívánunk!

**Péter és Mónika**